ଭୁବନେଶ୍ୱରଃ(ସଞ୍ଜୟ ମହାନ୍ତି ) ଓଡିଶା ରାଜନୀତିରେ ଚର୍ଚ୍ଚିତ ଚେହେରା ପ୍ରଣବ ପ୍ରକାଶ ଦାସ (ବବି ଦାସ)। ସ୍ବର୍ଗତ ଆଶୋକ ଦାସଙ୍କ ପୁଅ ବବି, ଦିନ ଥିଲା ପ୍ରବାଦ ପୁରୁଷ ବିଜୁ ବାବୁଙ୍କ ଅତି ବିଶ୍ବସ୍ତ ରାଜନେତା ଥିଲେ ସ୍ବର୍ଗତ ଅଶୋକ ଦାସ। ଆଜି ତାଙ୍କ ପୁତ୍ର ଓଡିଶାର ମାନ୍ୟବର ମୁଖ୍ୟମନ୍ତ୍ରୀଙ୍କ ଅତି ବିଶ୍ବସ୍ତ ଏବଂ ରାତନୀତିରେ ଏକ ବଡ ଷ୍ଟ୍ରାଟେଜି ମେକର ଭାବେ ରାଜ୍ୟରେ ନିଜ ଦକ୍ଷତା ପ୍ରତିପାଦନ କରିଛନ୍ତି। କିନ୍ତୁ ପିଲା ଦିନୁ କ୍ରିକେଟ ଖେଳ ପ୍ରତି ରୁଚି ରଖୁଥିବା ପ୍ରଣବ ଏବେ ଓସିଏ ର ସଭାପତି ହେବାକୁ ଯାଉଛନ୍ତି ।
ଶୁକ୍ରବାର ଅପରାହ୍ଣରେ ପୁରୀର ଏକ ହୋଟେଲ୍ରେ ବୈଠକରେ ଓସିଏର କର୍ମକର୍ତ୍ତା ଓ ସଦସ୍ୟଙ୍କୁ ମିଶାଇ ୫୦ରୁ ଅଧକ ଯୋଗ ଦେଇଥିଲେ। ଓସିଏ ନିର୍ବାଚନ ପାଇଁ ଯାଜପୁର ଜିଲାରୁ ପୂର୍ବତନ ମନ୍ତ୍ରୀ ପ୍ରଣବ ପ୍ରକାଶ ଦାସଙ୍କ ନାମ ଆସିବା ପରେ ସେ ସଭାପତି ହେବା ନେଇ ଚର୍ଚ୍ଚା ଜୋର ଧରିଥିଲା।ଉଲ୍ଲେଖଯୋଗ୍ୟ, ରାଜ୍ୟ ସରକାର ହକି ପରେ ଫୁଟବଲ ଫିଫା ବିଶ୍ୱକପର ମ୍ୟାଚ ଓଡ଼ିଶାରେ କରାଇ ନୂଆ କୀର୍ତ୍ତିମାନ ତିଆରି କରୁଛନ୍ତି। ଏହାରି ଭିତରେ ପ୍ରଣବ ପ୍ରକାଶ ଦାସ ଓସିଏରେ ପ୍ରବେଶ କରିବା ନୂଆ ସଫଳତା ଦେଇପାରେ।୨୦୧୯ ରେ ଶିଳ୍ପପତି ପଙ୍କଜ ଲୋଚନ ମହାନ୍ତି ଏବଂ ସଞ୍ଜୟ ବେହେରା ଯଥାକ୍ରମେ ଓସିଏର ସଭାପତି ତଥା ସଚିବ ଭାବରେ ନିର୍ବାଚିତ ହୋଇଥିଲେ।
ଅକ୍ଟୋବର ୨୮ରେ ଓସିଏ ନିର୍ବାଚନ ହେବ।ଓସିଏର ନିର୍ବାଚନ ଅଧିକାରୀଙ୍କ ଦ୍ବାରା ଜାରି କରାଯାଇଥିବା ବିଜ୍ଞପ୍ତି ଅନୁଯାୟୀ, ଅକ୍ଟୋବର ୨୧ ସକାଳ ୧୦.୩୦ ରୁ ୫ଟା ମଧ୍ୟରେ OCA ସମ୍ମିଳନୀ ହଲରେ ନାମାଙ୍କନପତ୍ର ଦାଖଲ କରାଯିବ।। ୨୨ରେ ନାମାଙ୍କନ ଉପରେ ଆପତ୍ତି ଓ ଏହା ଉପରେ ଶୁଣାଣି କରାଯିବ। ୨୩ରେ ନାମାଙ୍କନ ପ୍ରତ୍ୟାହାର କରିହେବ। ସେହିଦିନ ଚୂଡ଼ାନ୍ତ ପ୍ରାର୍ଥୀ ତାଲିକା ପ୍ରକାଶ ପାଇବ।ପ୍ରଣବ ପ୍ରକାଶ ଦାସ ଓସିଏ ନିର୍ବାଚନରେ ସଭାପତି ପ୍ରାର୍ଥୀ ହେବା ପରେ ସେ ସଭାପତି ହେବା ନିଶ୍ଚିତ ହୋଇଯାଇଛି । ବିପକ୍ଷ ଗୋଷ୍ଠୀରୁ କେହି ପ୍ରାର୍ଥୀ ହୋଇ ନ ପାରନ୍ତି ବୋଲି ସୂଚନା ମିଳିଛି।
ଯାଜପୁର ଜିଲା ବିଞ୍ଝାରପୁର ବ୍ଲକର ସିଂହପୁର ରେ ଶ୍ରୀ ଜଗନ୍ନାଥ ସାହିତ୍ୟ ସଂସ୍କୃତି ପରିଷଦର ସପ୍ତମ ବାଷିକ ସାମ୍ବତ୍ସରିକ ଉତ୍ସବ ସିଂହପୁର କାଳି ମଣ୍ଡପ ପରିସରେର ଅନୁଷ୍ଠିତ ହୋଇ ଯାଇଛି । ଏଥିରେ ସଭାପତି ବିଶିଷ୍ଟ ସାହିତ୍ୟିକ ଦୂର୍ଯ୍ୟୋଧନ ସାମଲ ସଭାପତିତ୍ୱ କରିଥିଲେ ମୁଖ୍ୟ ଅତିଥି ଭାବେ ବିଶିଷ୍ଟ ସାହିତ୍ୟିକ ଦାଶ ବେନହୂର ଯୋଗ ଦେଇ ଓଡିଆ ମାନଙ୍କର ଅସ୍ମିତା ଓ ବିଶ୍ୱ ଦରବାରରେ ସ୍ୱତନ୍ତ୍ର ପରିଚିତି ସମ୍ପକର୍ରେ ବଣ୍ଣର୍ନା କରିଥିିଲେ । ମୁଖ୍ୟବକ୍ତା ଭାବେ ବିଶିଷ୍ଟ ପ୍ରବଚକ ପଣ୍ଡିତ ବିରେନ୍ଦ୍ର ପଣ୍ଡା ଯୋଗଦେଇ ମହାଭାରତୀୟ ଦର୍ଶନରେ ବ୍ୟକ୍ତିର ଚରିତ୍ର ଗଠନ ସାମାଜିକ , ନୈତିକ ତଥା ଅଧ୍ୟାତ୍ମିକ ଜୀବନକୁ ପ୍ରଭାବିତ କରିବ ବୋଲି କହିଥିଲେ । ସମ୍ମାନୀତ ଅତିଥି ଭାବେ କିଟ୍ ଓ କିସ ସାମାଜିକ ଉନ୍ନୟନ ବିଭାଗ ନିର୍ଦ୍ଦେଶିକା କାବ୍ୟାପ୍ରିୟଦର୍ଶିନୀ ଧଳ ଯୋଗ ଦେଇଥିଲେIଏହି ଅବସରରେ ଅନୁଷ୍ଠାନର ମୁଖପତ୍ର ଶ୍ରୀମୁଖ ଅତିଥି ମାନଙ୍କ ଦ୍ୱାରା ଉନ୍ମୋଚିତ ହୋଇଥିଲା ।
